作者:賈仲明
標題:蕭淑蘭情寄菩薩蠻・收尾
內容:請學士忍耐權時暫，何必恁高聲怒喊。自待教兄嫂逼臨了他，著主人公葬送了俺。(下)(張世英雲)誰想有此事，小生必當退步。恐蕭公知此，難以分辯。只除如此，且往西興朋友家住數日。在此壁間留詩一首，使蕭公知之，好往西興來接我也。(做寫科)(詩云)感公清盼寄餘生，三載交遊兩月情。別去難言心下事，月明酒醒在西興。琴書衣衾，我皆不動，只是單身去咱。(下)(蕭公讓上，雲)今日無甚事，書房中望雲傑閒話片時。(做到科，雲)怎生不見雲傑？必是望朋友去了。(做見壁詩科，驚雲)此詩必有緣故，莫非俺家孩兒每侍奉不周，故使如此？琴劍鋪陳，皆不曾動。他往西興去，準在朋友家停住，可也容易，我修一簡帖，遣一僕到西興去請他。若不如此，雲傑平日與人寡合，怎肯自回？(做寫書科，雲)書已寫就了也，便令人早接去。(詩云)與雲傑交情非薄，詳詩意有何不樂？遣使者直至西興，請回來便知下落。(下)。